Id-Deċiżjoni tal-Kummissjoni
tat-18 ta’ Lulju 2000
li temeda d-Deċiżjoni 97/467/KE li tfassal listi provviżorji ta’ stabbilimenti f’pajjiżi terzi li minnhom l-Istati Membri jawtorizzaw l-importazzjoni ta’ laħam tal-fenek u tas-selvaġġina mrobbija fl-irziezet
(notifikat taħt id-dokument numru Ċ (2000) 1997)
(Test b’relevanza għaż-ŻEE)
(2000/496/KE)
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Fil-waqt li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet għat-tfassil, għal żmien temporanju, ta’ listi provviżorji ta’ stabbilimenti f’pajjiżi terzi li minnhom l-Istati Membri huma awtorizzati li jimportaw ċerti prodotti ta’ oriġini mill-annimali, prodotti tas-sajd jew molluski b’valvoli ħajjin [1], kif l-aħħar emendata bid-Deċiżjoni tal-Kunsill 98/603/KE [2], u b’mod partikolari bl-Artikolu 2(1) tagħha,
Billi:
(1) Tħejjew listi provviżorji ta’ stabbilimenti li jipproduċu laħam tal-fenek u tas-selvaġġina mrobbija fl-irziezet bid-Deċiżjoni tal-Kummissjoni 97/467/KE [3], kif l-aħħar emendata bid-Deċiżjoni 2000/329/KE [4].
(2) Is-Slovenja bagħtet lista ta’ stabbilimenti li jipproduċu laħam tal-fenek u tas-selvaġġina mrobbija fl-irziezet u li għaliha l-awtoritajiet responsabbli jiċċertifikaw li l-istabbilimenti huma skond ir-regoli Komunitarji.
(3) Lista provviżorja ta’ stabbilimenti li jipproduċu laħam tal-fenek u tas-selvaġġina mrobbija fl-irziezet tista’ għalhekk titħejja għas-Slovenja.
(4) Id-Deċiżjoni 97/467/KE għandha tiġi hekk emendata.
(5) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
It-test ta’ l-Anness li jinsab ma’ din id-Deċiżjoni għandu jiżdied ma’ l-Anness li jinsab mad-Deċiżjoni 97/467/KE.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fit-18 ta’ Lulju 2000.